Document ID: 31998D0433

Komisjoni otsus,
26. juuni 1998,
mis käsitleb ühtlustatud kriteeriume, mille põhjal nähakse nõukogu direktiivi 96/82/EÜ (ohtlike ainetega seotud suurõnnetuste ohu ohjeldamise kohta) artikliga 9 ette teatavatest kohustustest vabastamine
(teatavaks tehtud numbri K(1998) 1758 all)
(EMPs kohaldatav tekst)
(98/433/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta, [1] eriti selle artiklit 9,
ning arvestades, et:
direktiivi 96/82/EÜ artikkel 9 sätestab, et liikmesriigid nõuavad teatavatelt käitajatelt ohutusaruannete esitamist;
direktiivi 96/82/EÜ artikli 9 lõike 6 punkt a sätestab, et kui pädevat asutust rahuldaval moel on tõendatud, et konkreetsed käitises olevad ained või käitise enda osa ei või tekitada suurõnnetuse ohtu, võivad liikmesriigid kooskõlas punktis b nimetatud kriteeriumidega ohutusaruannetes esitatava teabe hulka piirata küsimustega, mis on olulised selleks, et vältida suurõnnetuse tekkimise allesjäänud ohte ja piirata nende mõju inimestele ja keskkonnale;
need kriteeriumid ei mõjuta direktiivi 96/82/EÜ artikli 9 kohaldamiseks ettenähtud ohtlike ainete piirmäära määramist;
direktiivi 96/82/EÜ artikli 9 lõike 6 punkt b sätestab, et enne käesoleva direktiivi kohaldamist kehtestab komisjon nõukogu 24. juuni 1982. aasta direktiivi 82/501/EMÜ (teatava tööstustegevuse tekitatava suurõnnetuse ohu kohta) [2] artiklis 16 sätestatud korras ühtlustatud kriteeriumid, mille põhjal pädev asutus otsustab, et käitis ei või tekitada suurõnnetuse ohtu punkti a tähenduses;
käesoleva otsusega ettenähtud meetmed on kooskõlas direktiivi 82/501/EMÜ artikli 16 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 96/82/EÜ (ohtlike ainetega seotud suurõnnetuste ohu ohjeldamise kohta) artikli 9 lõike 6 kohaldamiseks võtab komisjon vastu käesoleva otsuse lisas esitatud ühtlustatud kriteeriumid.
Artikkel 2
Käesolev otsus on adresseeritud liikmesriikidele.
Brüssel, 26. juuni 1998

Labels: 7
20
0